smcproject/ml-wiki-sentences huggingface dataset:
നഗരത്തിലെ ജനസാന്ദ്രത ഒരു ദുനാമിന് 2.3 ആളുകൾ, അല്ലെങ്കിൽ ഹെക്ടറിന് 23 നിവാസികൾ (ഏക്കറിന് 9.3), ജനസംഖ്യാ വളർച്ചാ നിരക്ക് 3.2% ആണ് .
നഗരത്തിലെ ഭൂരിഭാഗം ജനങ്ങളും ലയത്‌ന ഗോത്രത്തിൽപ്പെട്ടവരാണ്, അംഗങ്ങൾ പ്രദേശത്തിന്റെ സമ്പദ്‌വ്യവസ്ഥയിലും രാഷ്ട്രീയത്തിലും പ്രധാന പങ്കുവഹിക്കുകയും ഇരുപതാം നൂറ്റാണ്ട് മുതൽ പ്രാദേശിക ടൂറിസം വ്യവസായത്തിൽ ആധിപത്യം സ്ഥാപിക്കുകയും ചെയ്യുന്നു.
ജോർദാൻ തലസ്ഥാനമായ അമ്മാനിൽ നിന്ന് 250 കിലോമീറ്റർ (160 മൈൽ), തുറമുഖ നഗരമായ അക്വാബയിൽ നിന്ന് വടക്ക് 100 കിലോമീറ്റർ (60 മൈൽ) ഈ പ്രദേശം സ്ഥിതിചെയ്യുന്നു.
50 ലധികം ഹോട്ടലുകളും നിരവധി ടൂറിസ്റ്റ് റെസ്റ്റോറന്റുകളും ഉള്ള ഇവിടത്തെ സമ്പദ്‌വ്യവസ്ഥ ടൂറിസവുമായി ബന്ധപ്പെട്ടിരിക്കുന്നു.
അൽ ഹുസൈൻ ബിൻ തലാൽ സർവകലാശാലയുടെ കോളേജ് ഓഫ് ആർക്കിയോളജി, ടൂറിസം ഹോട്ടൽ മാനേജ്‌മെന്റിന്റെ കാമ്പസ് വാദി മൂസയിലാണ് സ്ഥിതിചെയ്യുന്നത്.
ചിത്രശാല വാദി മൂസ വാലി പെട്ര വിസിറ്റേഴ്സ് സെന്റർ ടൗൺസ്‌കേപ്പ് വാദി മൂസയിലെ വീടുകൾ ചിത്രശാല പുറം കണ്ണികൾ വാദി മൂസ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ശിവദാസൻ (വിവക്ഷകൾ)
ശിവദാസൻ എന്ന പേരിൽ താഴെക്കൊടുത്തിരിക്കുന്ന ഏതൊരാളേയും വിവക്ഷിക്കാം.
കടവൂർ ശിവദാസൻ - കോൺഗ്രസ് നേതാവായ  കേരളത്തിലെ മുൻമന്ത്രി കെ. ശിവദാസൻ - ഒന്നാം കേരളനിയമസഭാ സാമാജികൻ, കോൺഗ്രസ് നേതാവ് കെ. ശിവദാസൻ നായർ - പന്ത്രണ്ടും പതിമൂന്നും നിയമസഭയിലെ അംഗം, കോൺഗ്രസ് നേതാവ് വി. ശിവദാസൻ - മുൻ എസ്.എഫ്.ഐ. അഖിലേന്ത്യാ പ്രസിഡണ്ട്, സി.പി.ഐ.എം. സംസ്ഥാനസമിതിയംഗം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ശിവപ്പ നായക് ഇംഗ്ലീഷ് വിലാസം https://ml.wikipedia.org/wiki/Sivappa_naik കർണ്ണാടകയിലെ ശിവമോഗയിൽ സ്ഥിതിചെയ്യുന്ന ശിവപ്പ നായകയുടെ കൊട്ടാരം.
ശിവപ്പ നായകയുടെ കൊട്ടാരത്തിന്റെ മുൻഭാഗം.
ശിവപ്പ നായക നിർമ്മിച്ച മലബാറിലെ കാസർകോട്ടുള്ള പ്രശസ്തമായ ബേക്കൽ കോട്ട.
കേലാടി നായക് സാമ്രാജ്യത്തിലെ പ്രശസ്തനായ ഒരു ഭരണാധികാരിയായിരുന്നു കേലാടി ശിവപ്പ നായക് (Shivappa Nayaka (ಶಿವಪ್ಪ ನಾಯಕ) (r.1645–1660).
പതിനാറാം നൂറ്റാണ്ടിന്റെ അവസാന കാലത്ത് കർണാടകത്തിലെ വിജയനഗര സാമ്രാജ്യത്തിന്റെ‍‍‍‍ തുടർച്ചയായി ഭരണം നടത്തിയിരുന്ന വീരശൈവ ലിംഗായത്ത് വിഭാഗത്തിൽപ്പെട്ട ഭരണാധികാരിയായിരുന്നു ഇദ്ദേഹം.
"ശിസ്ത്" എന്നറിയപ്പെട്ടിരുന്ന നികുതി വ്യവസ്ഥ നടപ്പിൽ വരുത്തിയ ശിവപ്പ നായക് ശിസ്തിന ശിവപ്പ നായക് എന്നും അറിയപ്പെട്ടിരുന്നു ഭരണം
നല്ലൊരു ഭരണാധികാരിയും യുദ്ധവീരനുമായിരുന്നു ശിവപ്പ നായക്.
1645 ലാണ് ഇദ്ദേഹം രാജ്യഭരണമേറ്റത്.
പോർച്ചുഗീസ് ഭീഷണി നിലനിന്ന കാലഘട്ടമായിരുന്നു ഇത്.
1653 ആയപ്പോഴേക്കും ശക്തമായ പ്രതിരോധത്തോടെ പോർച്ചുഗീസ് അക്രമണത്തെ തുരത്താൻ ശിവപ്പ നായകിനു സാധിച്ചു.
കൂടാതെ, പ്രധാന തുറമുഖങ്ങളായ മംഗലാപുരം , കുന്താപുര , ഹൊന്നവാർ എന്നിവ കേലാടി രാജവംശത്തിന്റെ നിയന്ത്രണത്തിലാക്കി.
കന്നട തീരദേശ മേഖലയുടെ ആധിപത്യം നേടിയ ശേഷം ആധുനിക കേരളത്തിൽപ്പെട്ട കാസർകോഡ് ജില്ലയിലെ നീലേശ്വരം വരെയെത്തി വിജയസ്തൂപം സ്ഥാപിച്ചു.
ചന്ദ്രഗിരി കോട്ട , ബേക്കൽ കോട്ട , മംഗലാപുരം കോട്ട എന്നിവ നിർമ്മിച്ചു .
ശിസ്ത് എന്ന നികുതി ഘടന ഏറെ ശ്രദ്ധേയമായ ഒരു പരിഷ്കാരമായിരുന്നു.
കൃഷിഭൂമിയുടെ തരവും വിളവും അനുസരിച്ച് അഞ്ച് തലത്തിലുള്ള നികുതി പിരിവ് ആണ് ഇതിലൂടെ നടത്തിയത് .
കാർഷിക മേഖലയ്ക്ക് ഊന്നൽ കൊടുത്തുള്ള ഭരണത്തിലൂടെ രാജ്യത്തിന്റെ സാമ്പത്തിക ശേഷി അദ്ദേഹം മെച്ചപ്പെടുത്തി.
ശൃംഗേരി മഠത്തിന്റെ അദ്വൈത സിദ്ധാന്തത്തിലൂന്നിയുള്ള ജീവിതമായിരുന്നു ശിവപ്പ നായകിന്റേത്.
എന്നാൽ, ക്രിസ്ത്യാനികളോടും കൊങ്കണികളോടും സഹാനുഭൂതി കാണിക്കുകയും അവർക്ക് കൃഷിക്കും വ്യാപാര ആവശ്യങ്ങൾക്കുമുള്ള ഭൂമി അനുവദിക്കുകയും കച്ചവട സൗകര്യങ്ങൾ നൽകുകയും ചെയ്തിരുന്നു.
ശിവനസമുദ്ര വെള്ളച്ചാട്ടം ഇംഗ്ലീഷ് വിലാസം https://ml.wikipedia.org/wiki/Shivanasamudra_Falls ശിവനസമുദ്ര റോഡ്‌ മാപ്പ് തലക്കാട് ശിലാശാസനം കേശവക്ഷേത്രം - സോമനാഥപുര
കർണാടകയിലെ മാണ്ഡ്യജില്ലയുടേയും ചാമരാജനഗര ജില്ലയുടേയും അതിർത്തിയിലായി സ്ഥിതിചെയ്യുന്ന ശിവനസമുദ്ര വെള്ളച്ചാട്ടം (Kannada: ಶಿವನಸಮುದ್ರ) ഇന്ത്യയിലെ ഏറ്റവും വലിയ വെള്ളച്ചാട്ടങ്ങളിൽ രണ്ടാമത്തെ വെള്ളച്ചാട്ടമാണ്.
ശിവനസമുദ്ര എന്ന കൊച്ചു പട്ടണം മാണ്ഡ്യജില്ലയിലാണുള്ളത്.
ഡക്കാൻ സമതലങ്ങൾ പിന്നിട്ട് ഒഴുകുന്ന കാവേരീ നദി ഈ സ്ഥലത്തു വെച്ച് രണ്ട് ശാഖകളായി പിരിഞ്ഞ് ഒഴുകുന്നു.
ഈ ശാഖകൾക്കിടയിൽ രൂപപ്പെട്ട കരഭാഗമാണ് ഈ ദ്വീപ്.
ലോകത്തിലെ ഏറ്റവും വലിയ വെള്ളച്ചാട്ടങ്ങളിൽ പതിനാറാമത്തെ വെള്ളച്ചാട്ടമാണ് ശിവനസമുദ്ര .
ഗഗനചുക്കിയെന്നും ഭാരാചുക്കിയെന്നും അറിയപ്പെടുന്ന രണ്ടു വെള്ളച്ചാട്ടങ്ങൾ ചേർന്നതാണ് ശിവസമുദ്ര വെള്ളച്ചാട്ടം.
കുടക് ജില്ലയിലെ തലക്കാവേരിയിൽ നിന്നും ഉദ്‌ഭവിച്ച് ഹസൻ , മൈസൂർ , മാണ്ഡ്യ വഴി ഒഴുക്കുന്ന പ്രസിദ്ധമായ കാവേരി നദീതടത്തിൽ ആണ് ശിവനസമുദ്ര സ്ഥിതി ചെയ്യുന്നു.
ഏഷ്യയിലെ തന്നെ ആദ്യത്തെ സം‌രംഭമായ ഹൈഡ്രോ ഇലക്ട്രിക് പവർ സ്റ്റേഷൻ സ്ഥിതിചെയ്യുന്നത് ഇവിടെയാണ്‌.
ശിവനസമുദ്രവെള്ളച്ചാട്ടം ബ്ലഫ് (Bluff) എന്നും അറിയപ്പെടുന്നു.
മാണ്ഡ്യജില്ലയിലാണ് ശിവനസമുദ്ര എന്ന ചെറുപട്ടണം.
എന്നാൽ വെള്ളച്ചാട്ടം പൂർണമായും ചാമരാജനഗര ജില്ലയിലാണ്.
ശിവനസമുദ്ര എന്ന കന്നടവാക്കിന് ശിവന്റെ സമുദ്രം എന്നാണർത്ഥം.
ശിവന്റെ തിരുജഡയിൽ നിന്നും വരുന്ന തീർത്ഥമായി കാവേരിനദിയെ ജനങ്ങൾ കണ്ടുവരുന്നു.
ഹൊയ്‌സാല രാജവംശത്തിന്റെ പ്രതാപം വിളിച്ചോതുന്ന നിരവധി ക്ഷേത്രങ്ങൾ ശിവനസമുദ്രയിൽ ഉണ്ട്.
അവയിൽ പ്രധാനപ്പെട്ടത് രംഗനാഥക്ഷേത്രം എന്ന വിഷ്ണുക്ഷേത്രം ആണ്.
മാണ്ഡ്യജില്ലയിലെ മലവല്ലി , ചാമരാജനഗര ജില്ലയിലെ കൊല്ലഗൽ എന്നീ സ്ഥലങ്ങൾക്കിടയിലായി നാഷണൽ ഹൈവേ 209 ന്റെ സമീപത്തായാണ് ശിവനസമുദ്ര വെള്ളച്ചാട്ടം സ്ഥിതിചെയ്യുന്നത്.
ഗഗനചുക്കി എന്ന വെള്ളച്ചാട്ടത്തിന്റെ തൊട്ടടുത്തു തന്നെയാണ് ബാരാചുക്കി എന്ന രണ്ടാമത്തേ വെള്ളച്ചാട്ടവും ഉള്ളത്.
എന്നാൽ ആ വെള്ളച്ചാട്ടം ഉള്ള സ്ഥലത്തേക്കുള്ള യാത്ര കാവേരി നദിക്കു സമാന്തരമായി കുറേദൂരം പോയശേഷം മറുകരയിലൂടെ വളഞ്ഞ്, 18 കിലോമീറ്റർ സഞ്ചരിച്ചു വേണം എത്തിച്ചേരാൻ.
ഇവിടെ കൊടുത്തിരിക്കുന്ന റോഡ് മാപ്പ് നോക്കുക.
ബാംഗ്ലൂർ നിന്നും കനകപുര വഴി നാഷ്ണൽ ഹൈവേ 209 വഴി 126 കിലോമീറ്റർ സഞ്ചരിച്ചാൽ ശിവനസമുദ്രയ്ലെ ഗഗന ചുക്കി എന്ന വെള്ളച്ചാട്ടം ഉള്ള സ്ഥലത്ത് എത്തിച്ചേരാവുന്നതാണ്.
ബാംഗ്ലൂരിൽ നിന്നും വരുന്നവർക്ക് മൈസൂർ റോഡ് വഴി വന്ന് മാണ്ഡ്യയ്‌ക്കു മുമ്പായിട്ടുള്ള ചെന്നപ്പട്ടണം എന്ന സ്ഥലത്തു നിന്നും തിരിഞ്ഞ് നാഷണൽ ഹൈവേ 209 എത്തിച്ചേരാവുന്നതും ആണ്.
മാണ്ഡ്യ ടൗണിൽ നിന്നും 51.5 കിലോമീറ്റർ സഞ്ചരിച്ചാൽ ശിവനസമുദ്ര പട്ടണത്തിൽ എത്താം.
മൈസൂരിൽ നിന്നും 70 കിലോമീറ്ററും കോയമ്പത്തൂരിൽ നിന്നും 205 കിലോമീറ്ററും ഉണ്ട് ശിവനസമുദ്രയിലേക്ക്.
വിനോദസഞ്ചാരികളെ ഏറെ ആകർഷിക്കുന്ന ഒരു കേന്ദ്രമാണ് ശിവനസമുദ്ര വെള്ളച്ചാട്ടം.
മൺസൂൺ കാലത്താണ് ഇവിടെ തിരക്കേറുന്നത്.
ജൂലൈ മുതൽ ഒക്‌ടോബർ വരെ ഉള്ള മാസങ്ങളായിരിക്കും ഈ സ്ഥലം സന്ദർശിക്കാൻ ഏറ്റവും യോജിച്ച സമയം.
ഗവൺമെന്റ് അധികം നിർമ്മാണപ്രവർത്തനങ്ങൾ ഒന്നും തന്നെ ഇവിടെ നടത്തിയിട്ടില്ല.
എങ്കിലും ഉയർത്തി കെട്ടിയ ജലദർശിനി എന്നറിയപ്പെടുന്ന കോൺക്രീറ്റ് പാതകൾ ഇവിടെയുണ്ട്.
ഗഗനചുക്കി എന്ന വെള്ളച്ചാട്ടം ഗവൺമെന്റ് നിർമ്മിച്ചിരിക്കുന്ന കോൺക്രീറ്റ് ജലദർശിനി കളിൽ കയറി നിന്നും നോക്കിക്കാണാനേ പറ്റുകയുള്ളൂ, അതേ സമയം ബാരാച്ചുക്കിയിൽ വെള്ളച്ചാട്ടത്തിന്റെ അടിവശം വരെ കോൺക്രീറ്റ് പടികൾ നിർമ്മിച്ചിരിക്കുന്നതിനാൽ അവിടെ ഇറങ്ങിച്ചെന്ന് കുളിക്കാനും ജലക്രീഡകൾക്കും  ഒക്കെയുള്ള അവസരം ലഭിക്കുന്നു.
ശിവനസമുദ്രയിലേക്ക് കയറിച്ചെല്ലാൻ പാസൊന്നും തന്നെ ഗവന്മെന്റ് ഈടാക്കിവരുന്നില്ല; വാഹനങ്ങളുടെ നമ്പർ എഴുതിയെടുത്ത് കടത്തിവിടുന്നു.
എന്നാൽ പ്രദേശിവാസികൾ വാഹനങ്ങളിൽ വരുന്നവരോട് പാസ് എന്നു പറഞ്ഞ് നിയമവിരുദ്ധമായി പണം പിരിക്കുന്നുണ്ട്.
ഗഗനചുക്കിയിലെ ചെറിയൊരു റെസ്റ്റോറന്റ് ഒഴിച്ചാൽ വെള്ളച്ചാട്ടത്തിന്റെ പരിസരപ്രദേശങ്ങളിലൊരിടത്തും വ്യാപാരസ്ഥാപനങ്ങൾ ഇല്ല.
അതുകൊണ്ടുതന്നെ സഞ്ചാരികളായി എത്തുന്നവർ ഭക്ഷണം പാചകം ചെയ്തു കഴിക്കുന്ന കാഴ്‌ചകൾ സുലഭമാണ്.
സമീപത്തുള്ള മറ്റു സഞ്ചാര കേന്ദ്രങ്ങൾ
സഞ്ചാരികളായി ഇവിടെ എത്തുന്നവർക്ക് കാണാൻ പഴയ ഹൊയ്‌സാല പ്രതാപം വിളിച്ചോതുന്ന നിരവധി ക്ഷേത്രങ്ങൾ ശിവനസമുദ്രയിൽ അങ്ങിങ്ങായി ഉണ്ട്.
അതുകൂടാതെ അധികം ദൂരെയല്ലാതെ തന്നെ മറ്റുചില പ്രധാന വിനോദസഞ്ചാര കേന്ദ്രങ്ങൾ കൂടി ഇവിടെ ഉണ്ട്.
അവ: തലക്കാട്
വിജയനഗര സാമ്രാജ്യത്തിന്റെ പ്രൗഢിയും പ്രതാപവും നിലനിന്നിരുന്ന കാലത്തെ അനുസ്മരിപ്പിക്കുന്ന നിരവധി ശിവക്ഷേത്രങ്ങൾ ഉള്ള സ്ഥലമാണ് തലക്കാട് .
ശിവനസമുദ്രയിൽ നിന്നും 24 കിലോമീറ്റർ ദൂരെയായിട്ടാണ് തലക്കാട് എന്ന സ്ഥലം സ്ഥിതിചെയ്യുന്നത്.
കാവേരി നദി വളരേയേറെ വളഞ്ഞൊഴുകുന്ന ഈ സ്ഥലത്തിന് ഒട്ടേറെ ചരിത്ര പ്രത്യേകതകൽ ഉള്ളതാണ്.
എ. ഡി. 247 കാലഘട്ടം മുതൽ  വിജയനഗര സാമ്രാജ്യത്തിലെ രാജാക്കന്മാരായ ഹർഷവർദ്ധന , പുരുഷ, രാഷ്ട്രകൂതസ്, വിഷ്ണുവർദ്ധന തുടങ്ങിയവരുടെ പെരുമ വിളിച്ചോതുന്ന സ്ഥലമെന്ന നിലയിൽ തലക്കാട് വളരെ പ്രസിദ്ധമാണ്.
സോമനാഥപുര കേശവ ക്ഷേത്രം
ശിവനസമുദ്രയിൽനിന്നും 45 കിലോമീറ്റർ ദൂരെയായി ഈ ക്ഷേത്രം സ്ഥിതി ചെയ്യുന്നു.
ഹൊയ്‌സാല രാജവംശം അവസാനമായി പണികഴിപ്പിച്ച ക്ഷേത്രമാണ് സോമനാഥപുര കേശവക്ഷേത്രം.
എ. ഡി. 1268 - ഇൽ പണി കഴിപ്പിച്ചാണ് ഈ ക്ഷേത്രം എന്നു വിശ്വസിക്കപെടുന്നു.
ശ്രീകൃഷ്ണനാണിവിടുത്തെ ആരാധനാമൂർത്തി.
മുതുകുത്തൂർ മല്ലികാർജ്ജുനക്ഷേത്രം
പ്രസിദ്ധമായ മല്ലികാർജ്ജുനക്ഷേത്രം സ്ഥിതി ചെയ്യുന്ന സ്ഥലമാണിത്.
തലക്കാടിനടുത്തായിട്ടാണീ സ്ഥലം.
കാവേരി നദി ദിശമാറിയൊഴുക്കുന്ന ഈ സ്ഥലമായതിനാൽ ആണ് മുതുകുത്തൂർ എന്ന പേരു വന്നത്.
എല്ലാവർഷവും ജനുവരി , ഫെബ്രുവരി മാസങ്ങളിലാണിവിടെ ഉത്സവം നടക്കുന്നത്.
മഹാഭാരതകഥയിലെ പാണ്ഡവരിലൊരാളായ അർജുനൻ ഇവിടെ മലമുകലിൽ വസിച്ചിരുന്നതായി നാട്ടുകാർ വിശ്വസിക്കുന്നു.
മല്ലികപ്പൂക്കളാൽ അർച്ചന നടത്തി അർജുനൻ ശിവപ്രീതി നേടിയ സ്ഥലമാണത്രേ ഇത്.
തലക്കാട് വെച്ച് 12 വർഷത്തിൽ ഒരിക്കൽ നടത്തിവരുന്ന പഞ്ചലിംഗദർശനം എന്ന ക്ഷേത്രദർശനപരിപാടീയിലെ അഞ്ച് ക്ഷേത്രങ്ങളിൽ ഒന്നാണ് ഈ മല്ലികാർജ്ജുനക്ഷേത്രം.
പുറത്തേക്കുള്ള കണ്ണികൾ Shivanasamudra Falls എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം വേൾഡ് വാട്ടർഫാൾസ് ഡാറ്റബെയ്‌സ് ഗോ ടു ഇന്ത്യ ↑ The 16th largest in the world.
↑ http://mysore.nic.in/tourism_somanathapuram_temple.htm
ശിവനസമുദ്ര ഹൈഡ്രോ ഇലക്ട്രിക് പവർ സ്റ്റേഷൻ
1902 - ഇൽ കമ്മീഷൻ ചെയ്ത ഏഷ്യയിലെ തന്നെ ആദ്യത്തെ ഹൈഡ്രോ ഇലക്ട്രിക് പവർ സ്റ്റേഷൻ ആണ് കർണാടകയിലെ മാണ്ഡ്യജില്ലയിൽ ശിവനസമുദ്ര എന്ന സ്ഥലത്തു സ്ഥിതി ചെയ്യുന്ന ഹൈഡ്രോ ഇലക്ട്രിക് പവർ സ്റ്റേഷൻ .
അന്നത്തെ മൈസൂർ ദിവാനായിരുന്നു ശ്രീ. ഷേഷാദ്രി ഐയ്യർ ആയിരുന്നു അതിന്റെ ഉദ്‌ഘാടനം നിർവഹിച്ചത്.
ഇന്ത്യയിൽ ഉള്ള പഴയ തലമുറയിൽ പെട്ട പവർസ്റ്റേഷനിൽപ്പെട്ട ഒന്നാണീ പവർസ്റ്റേഷന്.
ശിവദീക്ഷ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അമ്പലവാസികളിൽ ശൈവരായ വാരിയർ മാരാര് തുടങ്ങിയ വിഭാഗങ്ങൾ അനുഷ്ടിച്ചു വന്ന ഒരു ആചാരമാണ് ശിവദീക്ഷ...
ഇത് ബ്രാഹ്മണ വിഭാഗത്തിന്റെ ഉപനയനം പോലെയുള്ള ഒന്നാണ് ബാല്യത്തിൽ അമ്പലവാസികൾ ചെയ്യുന്ന ഈ ചടങ്ങ് അടുത്ത കാലം വരെ മധ്യതിരുവിതാംകൂറിലെ അമ്പലവാസികൾ ഇത് അനുഷ്ടിച്ചിരുന്നു
ശിവപദം വിട്ടൽ
ഇന്ത്യയിൽ സർജിക്കൽ എൻഡോക്രൈനോളജി പിതാവ് എന്ന് വിലയിരുത്തപ്പെടുന്ന ഇന്ത്യൻ ശസ്ത്രക്രിയാ എൻഡ്രോക്രിനോളജിസ്റ്റ് ആണ് ശിവപദം വിട്ടൽ .
2011 ൽ കേന്ദ്ര സർക്കാർ പത്മശ്രീ അവാർഡ് നൽകി വിട്ടലിനെ ആദരിച്ചു.
ചെന്നൈയിലെ എത്തിരാജ് കോളേജ് ഫോർ വിമൻ ബോർഡ് ഓഫ് ട്രസ്റ്റീസ് അംഗമാണ്.
1941 ഓഗസ്റ്റ് 30 ന് ജനിച്ച ശിവപദം വിട്ടൽ മദ്രാസ് മെഡിക്കൽ കോളേജിൽ നിന്ന് മെഡിസിനിൽ ബിരുദവും ബിരുദാനന്തര ബിരുദവും നേടി.
ഫാക്കൽറ്റി അംഗമായി തന്റെ പഴയ കോളേജിൽ ചേർന്ന അദ്ദേഹം 1987 ൽ മദ്രാസ് മെഡിക്കൽ കോളേജിൽ എൻ‌ഡോക്രൈനോളജി വകുപ്പ് സ്ഥാപിക്കുന്നതിൽ നിർണായക പങ്കുവഹിച്ചുവെന്ന് റിപ്പോർട്ട് ചെയ്യപ്പെടുന്നു, ഇന്ത്യയിലെ അത്തരത്തിലുള്ള ആദ്യത്തെ ഡിപ്പാർട്ട്‌മെന്റായി ഇത് അറിയപ്പെടുന്നു കൂടാതെ അതിന്റെ ആദ്യത്തെ വകുപ്പുതലവനായ അദ്ദേഹം 1999 വരെ ആ പദവി വഹിച്ചു.
ഇന്ത്യൻ അസോസിയേഷൻ ഓഫ് എൻഡോക്രൈൻ സർജൻസിന്റെ സ്ഥാപക പ്രസിഡന്റായ വിട്ടൽ അസോസിയേഷൻ ഓഫ് സർജൻസ് ഓഫ് ഇന്ത്യയുടെയും ഇന്റർനാഷണൽ കോളേജ് ഓഫ് സർജൻസിന്റെയും മുൻ അധ്യക്ഷനാണ്.
എഡിൻബർഗിലെ റോയൽ കോളേജ് ഓഫ് സർജൻസിൽ സർജിക്കൽ ട്യൂട്ടറായി സേവനമനുഷ്ഠിച്ച അദ്ദേഹം അതിന്റെ ഇന്ത്യ ചാപ്റ്ററിന്റെ ചെയർമാൻ പദവിയും വഹിച്ചിട്ടുണ്ട്.
ബ്രിട്ടീഷ് അസോസിയേഷൻ ഓഫ് എൻ‌ഡോക്രൈൻ ആൻഡ് തൈറോയ്ഡ് സർജൻസ്   , ഇന്റർനാഷണൽ മെഡിക്കൽ സയൻസസ് അക്കാദമി എന്നിവയിലും അദ്ദേഹം അംഗമാണ്.
എൻ‌ഡോക്രൈനോളജിയെക്കുറിച്ചുള്ള ഒരു പുസ്തകവും ലേഖനങ്ങളും അദ്ദേഹം രചിച്ചു.
കൂടാതെ ഇന്ത്യൻ ജേണൽ ഓഫ് സർജറി , തൈറോയ്ഡ് സർജറി , ഇന്റർനാഷണൽ സർജറി തുടങ്ങിയ ജേണലുകളുടെ എഡിറ്റോറിയൽ ബോർഡുകളിൽ അംഗമായിരുന്നു.
നിരവധി കോൺഫറൻസുകളിലും സെമിനാറുകളിലും പ്രധാന പ്രസംഗം നടത്തിയ അദ്ദേഹം നിരവധി സർവകലാശാലകളിൽ വിസിറ്റിംഗ് പ്രൊഫസറായി സേവനമനുഷ്ഠിച്ചിട്ടുണ്ട്.
മദ്രാസ് മെഡിക്കൽ കോളേജിൽ നിന്ന് വിരമിച്ച ശേഷം തമിഴ്‌നാട് ഡോ. എം‌ജി‌ആർ മെഡിക്കൽ യൂണിവേഴ്‌സിറ്റിയിലെ എമെറിറ്റസ് പ്രൊഫസർ എൻഡോക്രൈൻ സർജനായി ചെന്നൈയിലെ അപ്പോളോ ഹോസ്പിറ്റലുകളുമായി ബന്ധപ്പെട്ടിരിക്കുന്നു.
ചെന്നൈ ശ്രീ സായ് കൃഷ്ണ ഹോസ്പിറ്റലിന്റെ സ്ഥാപകരിൽ ഒരാളാണ് അദ്ദേഹം.
എഡിൻബർഗിലെ റോയൽ കോളേജ് ഓഫ് സർജൻസിന്റെയും ഇന്റർനാഷണൽ മെഡിക്കൽ സയൻസസ് അക്കാദമിയുടെ ഇന്റർനാഷണൽ കോളേജ് ഓഫ് സർജന്റെയും ഫെലോ ആണ്.
മെഡിക്കൽ വിഭാഗത്തിലെ ഏറ്റവും ഉയർന്ന ഇന്ത്യൻ അവാർഡായ 1995 ലെ ഡോ. ബിസി റോയ് അവാർഡിന് ശിവപദം വിട്ടൽ അർഹനായി.
രണ്ട് വർഷത്തിന് ശേഷം, എഡിൻബർഗിലെ റോയൽ കോളേജ് ഓഫ് സർജൻസ് അദ്ദേഹത്തെ സിൽവർ മെഡാലിയൻ നൽകി ആദരിച്ചു, അടുത്ത വർഷം 1998 ൽ തമിഴ്‌നാട് സർക്കാർ അദ്ദേഹത്തിന് തമിഴ്‌നാട് സയന്റിസ്റ്റ് അവാർഡ് നൽകി .
2001 ൽ വിവേകാനന്ദ ഇൻസ്റ്റിറ്റ്യൂട്ട് ഓഫ് ഹ്യൂമൻ എക്സലൻസിൽ നിന്ന് ഹ്യൂമൻ എക്സലൻസ് അവാർഡ് ലഭിച്ചു.
അസോസിയേഷൻ ഓഫ് സർജൻസ് ഓഫ് ഇന്ത്യ 2005 ൽ മികച്ച അധ്യാപകനുള്ള ഡോ. ബി എം സുന്ദരവനം പുരസ്കാരം വിറ്റാലിന് ലഭിച്ചു.
അതേ വർഷം തന്നെ എഡിൻബർഗിലെ റോയൽ കോളേജ് ഓഫ് സർജൻസിൽ നിന്ന് ഓവർസീസ് സ്വർണമെഡൽ നേടി .
ടീച്ചേഴ്സ് ടീച്ചർ അവാർഡ് 2007 ൽ അദ്ദേഹത്തിന് ലഭിച്ചു.
കൂടാതെ മദ്രാസ് മെഡിക്കൽ കോളേജിൽ നിന്ന് ടൈം അച്ചീവ്മെന്റ് അവാർഡ് നൽകി ആദരിച്ചു മദ്രാസ് മെഡിക്കൽ കോളേജ് 2010 ൽ അടുത്ത വർഷം പദ്മശ്രീ അവാർഡിനുള്ള റിപ്പബ്ലിക് ദിന ബഹുമതി പട്ടികയിൽ വിട്ടലിനെ ഇന്ത്യൻ സർക്കാർ ഉൾപ്പെടുത്തി.
അവലംബം അധികവായനയ്ക്ക് പുറാത്തേക്കുള്ള കണ്ണികൾ
ശിവപുരാണം ഇംഗ്ലീഷ് വിലാസം https://ml.wikipedia.org/wiki/Shiva_Purana
പതിനെട്ട് പുരാണങ്ങളിൽ ഒന്നാണ് ശിവപുരാണം .
ഇതിൽ പന്ത്രണ്ട് സംഹിതകളിലായി ഒരു ലക്ഷം ശ്ലോകങ്ങളുണ്ട്.
ഇതിനെ വേദവ്യാസൻ 2,40,000 ശ്ലോകങ്ങളായി വർദ്ധിപ്പിക്കുകയും ശിഷ്യനായ ലോമഹർഷനെ പഠിപ്പിക്കുകയും ചെയ്തതായി വിശ്വസിക്കുന്നു.
ഓരോന്നിലുമുള്ള ശ്ലോകങ്ങൾ വിന്ധ്യേശ്വര സംഹിത - 10,000 രുദ്ര സംഹിത - 8,000 വൈനായക സംഹിത - 8,000 ഉമാസംഹിത - 8,000 മാത്രി സംഹിത - 8,000 രുദ്രൈകാദശ സംഹിത - 13,000 കൈലാസ സംഹിത - 6,000 ശതരുദ്ര സംഹിത - 3,000 സഹസ്രകോടിരുദ്രസംഹിത - 11,000 കോടിരുദ്ര സംഹിത - 9,000 വയാവിയ സംഹിത - 4,000 ധർമ്മ സംഹിത - 12,000
ശിവപുരി നാഗാർജുൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Shivapuri_Nagarjun_National_Park A view of Shivapuri Nagarjun National Park from Sundarijal Persian silk tree occurs in the park Birds in Shivapuri Nagarjun National Par Himalayan black bear cub
ശിവപുരി നാഗാർജുൻ ദേശീയോദ്യാനം 2002 ൽ സ്ഥാപിക്കപ്പെട്ട നേപ്പാളിലെ ഒമ്പതാമത് ദേശീയ ഉദ്യാനമാണ്.
കാഠ്മണ്ഡു താഴ്വര യുടെ വടക്കൻ അരികിൽ മദ്ധ്യ പർവ്വതനിരകളിലാണ് ഇത് സ്ഥിതിചെയ്യുന്നത്.
സമുദ്രനിരപ്പിൽ നിന്നും ഏകദേശം 2,732 മീറ്റർ (8,963 അടി) ഉയരമുള്ള ശിവപുരി കൊടുമുടി യുടെ പേരിലാണ് ഈ ദേശീയോദ്യാനം അറിയപ്പെടുന്നത്.
കാഠ്‍മണ്ഡു , നുവാക്കോട്ട് , സിന്ധുപാൽച്ചോവ്ക്ക് എന്നീ ജില്ലകളിലെ 159 ചതുരശ്ര കിലോമീറ്റർ2 (61 ചതുരശ്ര മൈൽ) പ്രദേശത്തു വ്യാപിച്ചു കിടക്കുന്ന ഈ ദേശീയോദ്യാനം 23 വില്ലേജ് ഡവലപ്‍മെൻറ് കമ്മിറ്റികളുമായി ചേർന്നു സ്ഥിതിചെയ്യുന്നു.
പടിഞ്ഞാറ് ഭാഗത്ത് ഈ സംരക്ഷിത പ്രദേശം ധാഡിങ്ങ് ജില്ല വരെ വ്യാപിച്ചുകിടക്കുന്നു.
ഈ ദേശീയോദ്യാന പ്രദേശം എല്ലായ്പ്പോഴും ഒരു പ്രധാന ജലസംഭരണ പ്രദേശമാണ്.
ദിവസവും ആയിരക്കണക്കിന് ക്യുബിക് ലിറ്റർ ജലം ഈ പ്രദേശം കാഠ്മണ്ഡു താഴ്വരയ്ക്കു പ്രദാനം ചെയ്യുന്നു.
1976 ൽ ഇതൊരു സംരക്ഷിത നീർത്തട പ്രദേശമായും വന്യജീവി സംരക്ഷണ മേഖലയായും രൂപീകരിക്കപ്പെട്ടു.
2002 ൽ ശിവപുരി ദേശീയോദ്യാനമെന്ന പേരിൽ പ്രാഥമികമായി 144  ചതുരശ്ര കിലോമീറ്റർ (56 ചതുരശ്ര കിലോമീറ്റർ) പ്രദേശം ഉൾക്കൊള്ളിച്ച് ഗസറ്റ് വിജ്ഞാപനം നടത്തി.
2009 ൽ 15 ചതരുശ്ര കിലോമീറ്റർ (5.8 ചതുരശ്ര മൈൽ) ഉൾപ്പെടുന്ന നാഗാർജുന വനഭൂമിയിലേയ്ക്ക് ഈ ദേശീയോദ്യാനത്തിൻറെ പരിധി വ്യാപിപ്പിച്ചു.
ചരിത്രപരവും മതപരവുമായ പല സൈറ്റുകളും ഇവിടെ നിലനിൽക്കുന്നതോടൊപ്പം തദ്ദേശവാസികൾക്കും സഞ്ചാരികൾക്കും പ്രയോജനപ്രദമായ പ്രശസ്തമായ ഒരു മലകയറ്റത്തിനുള്ള​ പാതയും ഈ ദേശീയോദ്യാനത്തിലുണ്ട്.
സ്കന്ദപുരാണത്തിലെ നേപ്പാൾമഹാത്മ്യത്തിൽ ശിവപുരിയെക്കുറിച്ചു വിവരിച്ചിരിക്കുന്നത് ശിവലംഗങ്ങൾ കൊണ്ടുനിറഞ്ഞ ശിവൻറെ മംഗളകരമായി ഇടം എന്നാണ്.
മിതോഷ്ണ കാലാവസ്ഥയും, മിതശീതോഷ്ണ കാലാവസ്ഥയും തമ്മിലുള്ള ഒരു പരിവർത്തന മേഖലയിലാണ് ഈ ദേശീയോദ്യാനം സ്ഥിതി ചെയ്യുന്നത്.
ഈ പ്രദേശത്ത് 1,400 മില്ലീമീറ്റർ (55 ഇഞ്ച്) വാർഷിക മഴ ലഭിക്കുന്നു.
ഇതു പ്രധാനമായും മെയ് മുതൽ സെപ്റ്റംബർ വരെയും, മൺസൂൺ സമയത്ത് 80 ശതമാനവും ആണ്.
ശീതകാലത്ത് 2-17 ° C (36-63 ° F) എന്ന രീതിയിൽ താപനിലയിൽ വ്യത്യാസമനുഭവപ്പെടുന്നു.
അതുപോലെ വേനൽക്കാലത്ത് 19-30 ° C (66-86 ° F) ആയും താപനില ഉയരുന്നു.
1000 മുതൽ 1,800 മീറ്റർ (3,300 മുതൽ 5,900 അടി വരെ) ഉയരമുള്ള മദ്ധ്യ മലനിരകളിലെ വനങ്ങളാണ് ഈ ദേശീയോദ്യാനത്തിലെ പ്രധാന സസ്യജാലം.
2002 മുതൽ ഈ സംരക്ഷിത മേഖലയിലെ വന്യജീവി വൈവിധ്യം നിർണ്ണയിക്കുന്നതിനുള്ള നിരവധി സർവേകൾ നടത്തപ്പെട്ടിട്ടുണ്ട്.
2003 ജൂലൈ മുതൽ 2004 ജൂലൈ വരെയുള്ള കാലഘട്ടത്തിൽ നടത്തിയ ഫീൽഡ് സർവ്വേയിൽ ഇന്ത്യൻ പുള്ളിപ്പുലി , കാട്ടുപൂച്ച , വലിയ ഇന്ത്യൻ വെരുക് , സുവർണ്ണ കുറുനരി , ഹിമാലയൻ കറുത്ത കരടി , ഹിമാലയൻ മാർട്ടെൻ , ചെറിയ ഏഷ്യൻ കീരി, ഹിമാലയൻ ഗോരൽ , കേഴ മാൻ , കാട്ടുപന്നി , റിസസ് കുരങ്ങ് , ഹനുമാൻ കുരങ്ങ് , ചൈനീസ് ഈനാമ്പേച്ചി , ഇന്ത്യൻ ക്രസ്റ്റഡ് മുള്ളൻപന്നി , ഹിമാലയൻ പിക (ഒരു തരം മുയൽ), ഇന്ത്യൻ കാട്ടുമുയൽ, ഹിമാലയൻ അണ്ണാൻ , പെരുച്ചാഴി , നച്ചെലി , കറുത്ത എലി എന്നി ജീവിവർഗ്ഗങ്ങളെ തിരിച്ചറിഞ്ഞിട്ടുണ്ട്.
മേഘപ്പുലി , പൂച്ചപ്പുലി , കാട്ടുപൂച്ച , വലിയ ഇന്ത്യൻ വെരുക് , മാസ്ക്ഡ് പാം സിവറ്റ് , ഞണ്ടുതീനി കീരി , ഈനാമ്പേച്ചി , റീസസ് കുരങ്ങൻ , ഹിമാലയൻ മാർട്ടെൻ എന്നിവ 2010 ൽ വനമേഖലകളിൽ സ്ഥാപിച്ച ഒളിക്യാമറാ ദൃശ്യങ്ങളിൽ പതിഞ്ഞിട്ടുണ്ട്.
Kathmandu, ISBN 978-92-9115-033-5 ↑ Pandey, B. P. (2010).
A report on presence absence survey of clouded leopard ( Neofelis nebulosa ) in Shivapuri Nagarjun National Park, Nepal .
Submitted to Government of Nepal.
↑ ↑ Shrestha, B., Basnet K. (2005).
Indirect methods of identifying mammals: a case study from Shivapuri National Park, Nepal.
Ecoprint, Vol.12: 43–58.
↑ Pandey, B. P. (2010).
സതീശൻ പാച്ചേനി
കണ്ണൂർ ജില്ലയിൽ നിന്നുള്ള ഇന്ത്യൻ നാഷണൽ കോൺഗ്രസിന്റെ നേതാവായിരുന്നു സതീശൻ പാച്ചേനി .
തളിപ്പറമ്പിനടുത്തുള്ള പാച്ചേനിയിലെ കമ്മ്യൂണിസ്റ്റ് പാർട്ടിയുടെ സജീവപ്രവർത്തകനും കർഷക തൊഴിലാളിയുമായിരുന്ന പാലക്കിൽ ദാമോദരന്റേയും മാനിച്ചേരി നാരായണിയുടേയും മൂത്ത മകനായി 1968  ജനുവരി അഞ്ചിന് ജനനം.
പാച്ചേനിയിലെ സർക്കാർ വക എൽ.പി സ്കൂളിലായിരുന്നു അദ്ദേഹത്തിൻറെ പ്രാഥമിക വിദ്യാഭ്യാസം.
പിന്നീട് ഇരിങ്ങൽ യു.പി. സ്കൂൾ, പരിയാരം സർക്കാർ ഹൈസ്കൂൾ എന്നിവിടങ്ങളിലായി വിദ്യാഭ്യാസം പൂർത്തിയാക്കുകയും കണ്ണൂർ എസ്.എൻ. കോളജിൽ നിന്ന് പ്രീഡിഗ്രി, പയ്യന്നൂർ കോളജിൽ നിന്ന് ബിരുദം എന്നിവ കരസ്ഥമാക്കി.
കണ്ണൂർ സർക്കാർ പോ‌ളിടെക്നിക്കിൽ നിന്ന് മെക്കാനിക്കൽ എൻജിനിയറിങ്ങിൽ അദ്ദേഹം ഡിപ്ലോമയും നേടിയിട്ടുണ്ട്.
അഞ്ച് തവണ നിയമസഭയിലേക്കും ഒരു തവണ ലോക്സഭയിലേക്കും അദ്ദേഹം മത്സരിച്ചിട്ടുണ്ട്.
മസ്തിഷ്‌കാഘാതത്തെ തുടർന്ന് 2022 ഒക്ടോബർ 27 ന് മരണപ്പെട്ടു.
1979 - ൽ പരിയാരം സർക്കാർ സ്‌കൂളിൽ കെ.എസ്.യു. യുണിറ്റ് രൂപികരിച്ചു, അതിന്റെ പ്രസിഡന്റായി രാഷ്ട്രീയ പ്രവേശനം.
1986 - ൽ കെ.എസ്.യു. കണ്ണൂർ താലൂക്ക് സെക്രട്ടറി
1987 - ൽ കെ.എസ്.യു. കണ്ണൂർ ജില്ലാ വൈസ് പ്രസിഡന്റ്.
1989 - 1993 കെ.എസ്.യു സംസ്ഥാന കമ്മിറ്റി അംഗമായി പിന്നീട് സംസ്ഥാന ജനറൽ സെക്രട്ടറി
1999 - ൽ കെ.എസ്.യു. സംസ്ഥാന പ്രസിഡന്റ്.
2001 - 2012 വരെ കെ.പി.സി.സി. ജനറൽ സെക്രട്ടറി
2016 - 2021 വരെ കണ്ണൂർ ഡി.സി.സി. പ്രസിഡന്റ്.
2022 വരെ കെ.പി.സി.സി. അംഗം.
കൺസ്യുമർ ഫെഡ് ബോർഡ് അംഗമായിട്ടുണ്ട്.
തിരഞ്ഞെടുപ്പുകൾ 996 ൽ തളിപ്പറമ്പ് നിയമസഭാമണ്ഡലത്തിൽ മത്സരിച്ചു എം.വി. ഗോവിന്ദനോട് പരാജയപ്പെട്ടു.
2001 ലും 2006 ലും മലമ്പുഴ നിയമസഭാമണ്ഡലത്തിൽ മത്സരിച്ചു വി.എസ്. അച്യുതാനന്ദനോട് പരാജയപ്പെട്ടു.
2016 ലും 2021 ലും കണ്ണൂർ നിയമസഭാമണ്ഡലത്തിൽ മത്സരിച്ചു കടന്നപ്പിള്ളി രാമചന്ദ്രനോട് പരാജയപ്പെട്ടു.
2009 ൽ പാലക്കാട് ലോകസഭാമണ്ഡലത്തിൽ മത്സരിച്ചു 1820 വോട്ടിനു എം.ബി. രാജേഷിനോട്  പരാജയപ്പെട്ടു.
തളിപ്പറമ്പ് അർബൻ കോ-ഓപ്പറേറ്റീവ് ബാങ്ക് ജീവനക്കാരി റീന ഭാര്യയും ജവഹർ, സോണിയ എന്നിവർ മക്കളുമാണ്.
↑ https://www.manoramaonline.com/news/latest-news/2022/10/27/former-dcc-president-satheeshan-pacheni-passed-away.html
സതി നിരോധന നിയമം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു വിധവ അവളുടെ ഭർത്താവിൻറെ ചിതയിൽ ചാടി ആഹുതി ചെയ്യുന്ന, ഭാരതത്തിലെ ഒരു പുരാതന ഹിന്ദു ആചാരമാണ് സതി .
18-19 നൂറ്റാണ്ടുകളിൽ ഭാരതത്തിൽ നിലനിന്നിരുന്ന ഈ ദുരാചാരം വടക്കേ ഇന്ത്യയിൽ വളരെ പ്രബലമായിരുന്നു.
രാജസ്ഥാനിലെ രജപുത്രർ ക്കിടയിലും ബംഗാളിലെ സവർണ വിഭാഗങ്ങൾക്കിടയിലും ഭാരതത്തിന്റെ വടക്കു പടിഞ്ഞാറൻ ഭാഗങ്ങളിലും വളരെ ശക്തമായി സതി നിലനിന്നിരുന്നതായി കണക്കാക്കപ്പെടുന്നു.
ചരിത്രകാരന്മാരുടെ അഭിപ്രായത്തിൽ പുരാതന ഈജിപ്ത്, ഗ്രീക്ക്, ഗോത്തിക്ക്, സ്കൈത്യൻസ് എന്നിവരുടെ ഇടയിൽ നില നിന്നിരുന്ന ആചാരം അവരുടെ ഇന്ത്യൻ കുടിയേറ്റത്തോടെ ഇവിടത്തെ സംസ്കാരവുമായി കൂടിച്ചേർന്ന് മൃതശരീരം ദഹിപ്പിക്കുന്ന രീതിയായ ചിതാ സമ്പ്രദായം സ്വീകരിക്കുകയും മരിച്ചയാളുടെ ഭാര്യ, ഭൃത്യർ, സമ്പാദ്യം എന്നിവ മൃതശരീരത്തോടൊപ്പം അടക്കുന്ന അവരുടെ രീതിയും സമന്വയിപ്പിച്ചു.
ഇതു കാലക്രമേണ സതിയായി മാറി .
ഭർത്താവ് മരിച്ചാൽ ഭാര്യ അതേ ചിതയിൽ ചാടി മരിക്കണമെന്ന് ഈ ആചാരം നിഷ്കര്ഷിക്കുന്നു.
സതി അനുഷ്ഠിക്കുന്നത് വലിയ മാഹാത്മ്യമായി കരുതുകയും, സതിമാതാവിനെ സമൂഹം ആരാധിക്കുകയും ചെയ്തിരുന്നു.
സ്ത്രീ വിരുദ്ധ ആചാരമായാണ് ആധുനിക സാമൂഹ്യ ശാസ്ത്രജ്ഞർ അടക്കമുള്ളവർ "സതി"യെ നോക്കിക്കാണുന്നത്.
1817 ലെ ബംഗാൾ പ്രെസിഡെൻസിയുടെ കണക്കനുസരിച്ച് ഏകദേശം 700 ഓളം സ്ത്രീകളാണ് സതി മൂലം മരണപ്പെട്ടത്.
1812 മുതൽ തന്നെ രാജാറാം മോഹൻ റോയ് സതിക്കെതിരെ തന്റെ പ്രവർത്തനങ്ങൾ തുടങ്ങിയിരുന്നു.
നിരന്തരമായ പ്രക്ഷോഭങ്ങളുടെ ഫലമായി 1829 ഡിസംബർ 4-ന് വില്ല്യം ബെന്റിക് പ്രഭു സതി ഔദ്യോഗികമായി നിരോധിച്ചുകൊണ്ടുള്ള ഉത്തരവിറക്കി.
എന്നിരുന്നാലും ഈ ആചാരം ഇപ്പോഴും രാജസ്ഥാൻറെയും മധ്യപ്രദേശിൻറെയും ചില ഭാഗങ്ങളിൽ നിലനില്ക്കുന്നുണ്ട്.
ഈ സംഭവങ്ങളുടെ വെളിച്ചത്തിൽ, ഭാരതസർക്കാർ സതി നിയമ (നിരോധനം) കമ്മീഷൻ 1987 ൽ അവതരിപ്പിച്ചു.
നിയമം വിശദമായി
വിധവയെ കത്തിക്കൽ, ആ പ്രവൃത്തിയെ മഹത്ത്വ വല്ക്കരിക്കുക, ആ സമ്പ്രദായത്തിൻറെ ഉയർന്ന അവസ്ഥയിൽ സതിയ്ക്ക് ക്ഷേത്രം സമർപ്പിക്കുക എന്നീ 3 ഘട്ടങ്ങൾ സതി കമ്മീഷനിൽ ഉൾക്കൊള്ളുന്നുണ്ട്.
സതി അനുഷ്ഠിക്കുവാൻ ശ്രമിക്കുന്നത്, ഒരു വർഷം വരെ തടവോ, പിഴയോ ഇവ രണ്ടും ഒന്നിച്ചോ ലഭിക്കാവുന്ന കുറ്റമാണ്.
സ്ത്രീയെ കത്തിക്കുകയോ സംസ്കരിക്കുകയോ ചെയ്യുന്നതിൽ കാഴ്ചക്കാരായോ സംഘാടകരായോ പങ്കെടുക്കുന്നവർക്ക് ആജീവനാന്ത ജയിൽവാസമോ, പിഴയോ ലഭിക്കാം.
സതിയെ മഹത്ത്വവല്ക്കരിക്കുന്നത്, അതിനെ മതവുമായി ബന്ധപ്പെടുത്തുന്നതിനുള്ള മനഃപൂർവമുള്ള ശ്രമമാണ്.
സതിയെ മഹത്ത്വവല്ക്കരിക്കുന്നയാൾക്ക് ഒരു വർഷത്തിനും 7 വർഷത്തിനുമിടയ്ക്ക് തടവും 5000 രൂപയിൽ കുറയാത്ത, 30000  രൂപ വരെയുള്ള തുകയോടു കൂടിയ പിഴയും ശിക്ഷയായി ലഭിക്കുന്നതാണ്.
കളക്ടറുടെ ഉത്തരവിനെ എതിർക്കുന്ന ഏതൊരു വ്യക്തിക്കും ഒരു വർഷത്തിനും 7 വർഷത്തിനുമിടയ്ക്ക് തടവും 5000 രൂപ മുതൽ 30000  രൂപ വരെയുള്ള തുകയോടു കൂടിയ പിഴയും ശിക്ഷയായി ലഭിക്കുന്നതാണ്.
ഈ നിയമപ്രകാരം കുറ്റവാളിയാക്കപ്പെട്ട ഒരാളെ, സതി അനുഷ്ഠിച്ചയാളുടെ സ്വത്ത് അനന്തരാവകാശമായി അനുഭവിക്കുന്നതിന് അയോഗ്യനാക്കുന്നു.
കുറ്റം ചെയ്ത കാലം മുതൽ 5 വർഷക്കാലത്തേക്ക് തെരഞ്ഞെടുപ്പിൽ മത്സരിക്കുന്നതിൽ നിന്നും അയാൾക്ക് അയോഗ്യത കല്പിക്കുന്നു.
പ്രതിവിധിയ്ക്കുള്ള നടപടിക്രമങ്ങൾ പരാതിക്ക് ആധാരമായ വകുപ്പ്
വകുപ്പ് 3: സതി അനുഷ്ഠിക്കുന്നതിന് ശ്രമിക്കുന്നതിനുള്ള ശിക്ഷ
വകുപ്പ് 4: സതി അനുഷ്ഠിക്കുന്നതിന് പ്രേരിപ്പിച്ചതിനുള്ള ശിക്ഷ
വകുപ്പ് 5: സതിയെ മഹത്ത്വവല്ക്കരിക്കുന്നതിനുള്ള ശിക്ഷ
വകുപ്പ് 6: സതി നിരോധിക്കുവാൻ കളക്ടർ/ജില്ലാ മജിസ്ട്രേറ്റ് എന്നിവർക്കുള്ള അധികാരങ്ങൾ
വകുപ്പ് 14: അപ്പീൽ
വകുപ്പ് 18: കുറ്റവാളികളെ അയോഗ്യരാക്കൽ ആർക്ക്/എവിടെ പരാതി നല്കാം?
സതി നടക്കാൻ പോകുന്നുവെന്നോ നടന്നുവെന്നോ മഹത്ത്വവല്ക്കരിച്ചുവെന്നോ കാണിച്ച് കളക്ടർക്കോ മജിസ്ട്രേറ്റിനോ പരാതി നല്കാം.
അത്തരം പ്രവർത്തികൾ നിരോധിക്കുന്നതിന് അദ്ദേഹത്തിന് ഉത്തരവിടാം.
കേസ് എങ്ങനെയാണ് ഫയൽ ചെയ്യുന്നത്?
ഈ നിയമത്തിനു കീഴിൽ പ്രത്യേക കോടതികളുടെ ഭരണഘടനയനുസരിച്ച് കുറ്റകൃത്യം കൈകാര്യം ചെയ്യാൻ ഈ നിയമം ശുപാർശ ചെയ്യുന്നു.
ഈ കോടതികൾക്ക് കോർട്ട് ഓഫ് സെഷൻറെ എല്ലാ അധികാരങ്ങളും ഉണ്ട്.
പോലീസിനോ മജിസ്ട്രേറ്റിനോ ഒരു പരാതി നല്കിയതിനുശേഷം, കേസ് ക്രിമിനൽ കേസായി എടുക്കുകയും 1973 ലെ ക്രിമിനൽ പ്രൊസീജ്യർ കോഡ് അനുസരിച്ച് കേസ് തുടരുകയും ചെയ്യുന്നു.
സാക്ഷികളെ പരിശോധിച്ചതിനുശേഷം വാദം തുടങ്ങുകയും കുറ്റം ചാർത്തപ്പെട്ട ആൾ കുറ്റം ചെയ്തിട്ടുണ്ടെന്നു തെളിഞ്ഞാൽ അയാളെ കുറ്റവാളിയായി പ്രഖ്യാപിക്കുകയും ചെയ്യുന്നു.
എന്താണ് അടുത്തത്?
വിധിന്യായത്തിൻറെ 30 ദിവസങ്ങൾക്കുള്ളിൽ സ്പെഷ്യൽ കോടതിയുടെ ഉത്തരവനുസരിച്ചുള്ള അപ്പീൽ ഹൈക്കോടതിയിൽ ഫയൽ ചെയ്യാം.
ഇതും കാണുക The commission of sati (prevention)Act
സതീശ് ധവൻ ബഹിരാകാശ കേന്ദ്രം ഇംഗ്ലീഷ് വിലാസം https://ml.wikipedia.org/wiki/Satish_Dhawan_Space_Centre
13°43′11.78″N 80°13′49.53″E ﻿ / ﻿ 13.7199389°N 80.2304250°E ﻿ / 13.7199389; 80.2304250
ആന്ധ്രാ പ്രദേശിലെ ശ്രീഹരിക്കോട്ടയിൽ സ്ഥിതിചെയ്യുന്ന ഇന്ത്യയുടെ റോക്കറ്റ് വിക്ഷേപണ കേന്ദ്രമാണ് സതീശ് ധവൻ ബഹിരാകാശ കേന്ദ്രം ( ഇംഗ്ലീഷ് : Satish Dhawan Space Centre ).
ഇന്ത്യയുടെ ബഹിരാകാശ ഗവേഷണ സ്ഥാപനമായ ഇന്ത്യൻ സ്പെയ്സ് റിസർച്ച് ഓർഗനൈസേഷന്റെ (ഐ.എസ്.ആർ.ഓ.) കീഴിൽ പ്രവർത്തിക്കുന്ന വിക്ഷേപണ കേന്ദ്രമാണിത്.
ഇത് SHAR (ശ്രീഹരിക്കോട്ട ഹൈ അൾടിട്യൂട്ട് റേഞ്ച്) എന്നും അറിയപ്പെടാറുണ്ട്.
ഐ.എസ്.ആർ.ഓ. യുടെ മുൻ ചെയർമാനായ ശ്രീ സതീശ് ധവന്റെ സ്മരണയ്ക്കായാണ് കേന്ദ്രത്തിന് 2002 ൽ  ഇപ്പോഴത്തെ പേര് നൽകിയത്.
അവലംബം പുറത്തേക്കുള്ള കണ്ണികൾ Satish Dhawan Space Centre എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് Chandrayaan-1 Archived 2014-04-12 at the Wayback Machine .
Sriharikota on Encyclopedia Astronautica About Shar center Archived 2010-10-30 at the Wayback Machine .
Federation of American Scientists: Satish Dhawan Space Centre Archived 2008-09-07 at the Wayback Machine .
സതീശ് ധവൻ ഇംഗ്ലീഷ് വിലാസം https://ml.wikipedia.org/wiki/Satish_Dhawan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഭാരതീയ ബഹിരാകാശ ശാസ്ത്രജ്ഞനായിരുന്നു സതീശ് ധവൻ ( പഞ്ചാബി : ਸਤੀਸ਼ ਧਵਨ , ഹിന്ദി : सतीश धवन ) ( 25 സെപ്റ്റംബർ 1920 – 3 ജനുവരി 2002 ).
ശ്രീനഗറിൽ ജനിച്ചു.
പഞ്ചാബ് സർവകലാശാലയിൽനിന്ന് ഭൗതികശാസ്ത്രത്തിലും ഗണിതത്തിലും ബിരുദവും ഇംഗ്ളീഷ് സാഹിത്യത്തിലും മെക്കാനിക്കൽ എൻജിനീയറിങ്ങിലും ബിരുദാനന്തര ബിരുദവും നേടി.
തുടർന്ന് അമേരിക്കയിലെ മിനെസോട്ട സർവകലാശാലയിൽനിന്ന് എയ്റോനോട്ടിക്കൽ എൻജിനീയറിങ്ങിൽ എം.എസ്സും കാലിഫോർണിയ യൂണിവേഴ്സിറ്റി ഒഫ് ടെക്നോളജിയിൽനിന്ന് ഡോക്ടറേറ്റും കരസ്ഥമാക്കി.
1951 -ൽ ഇന്ത്യൻ ഇൻസ്റ്റിറ്റ്യൂട്ട് ഒഫ് സയൻസിലെ എയ്റോനോട്ടിക്കൽ എൻജിനീയറിങ് വിഭാഗത്തിൽ സീനിയർ സയന്റിഫിക് ഓഫീസറായി ഉദ്യോഗത്തിൽ പ്രവേശിച്ചു.
പ്രൊഫസർ, വകുപ്പ് മേധാവി എന്നീ പദവികൾ വഹിച്ചശേഷം ഇൻസ്റ്റിറ്റ്യൂട്ടിന്റെ ഡയറക്ടറായി ചുമതലയേറ്റു.
ഭാരതത്തിൽ ആദ്യമായി ശബ്ദാതീത വിൻഡ് ടണലുകൾ നിർമിച്ചത് ഇദ്ദേഹത്തിന്റെ മേൽനോട്ടത്തിലാണ്.
ദ്രവഗതികത്തിൽ നൂതന ഗവേഷണങ്ങൾ ഇദ്ദേഹവും വിദ്യാർത്ഥികളും നടത്തി.
വിക്രം സാരാഭായിയുടെ മരണശേഷം 1972 -ൽ ഇന്ത്യൻ സ്പേയ്സ് റിസേർച്ച് ഓർഗനൈസേഷന്റെ ചെയർമാനായി ധവാൻ നിയമിതനായി.
സ്റ്റേറ്റ് കമ്മീഷൻ ചെയർമാൻ പദവിയും ഇദ്ദേഹത്തിനു നല്കപ്പെട്ടു.
ഭാരതീയ ബഹിരാകാശ പദ്ധതിയുടെ തലവനായിരുന്ന ഘട്ടത്തിൽപ്പോലും ദ്രവഗതികത്തിൽ ടർബുലൻസ്, ബൗണ്ടറി ലെയർ എന്നീ മേഖലകളിൽ ഇദ്ദേഹം ഗവേഷണം തുടർന്നിരുന്നു.
ഹെർമൻ ഷിലിച്ചിങ് എഴുതിയ 'ബൌണ്ടറി ലെയർ തിയറി'യിൽ ഇദ്ദേഹത്തിന്റെ ഗവേഷണഫലങ്ങൾ ഉൾപ്പെടുത്തിയിട്ടുണ്ട്.